
Institut sukoba interesa prema Zakonu o 
javnoj nabavi 

Sukob interesa općenito, odnosi se na sukob između osobnog (privatnog) interesa na jednoj strani i javnog 
interesa na drugoj strani. Institut sukoba interesa, kako je reguliran novim Zakonom o javnoj nabavi, u bitnome 
sadrži rješenja navedenoga pitanja na način kako je to bilo regulirano člankom 13. prethodnog Zakona o javnoj 
nabavi, s time da su pojedina pitanja detaljnije regulirana U tom smislu i pojedini primjeri iz prakse primjene 
prethodnoga ZJN su relevantni i za primjenu novoga ZJN 2016. Autor u članku obrađuje institut sukoba interesa 
u vezi s postupcima javne nabave, u smislu novoga Zakona o javnoj nabavi, s komparativnim prikazom u odnosu 
na prethodno zakonsko rješenje prema prethodnom Zakonu o javnoj nabavi. 


1. OPĆENITO O SUKOBU INTERESA 

Sukob interesa je situacija u kojoj se može naći nositelj javne 
dužnosti kada je opći interes ugrožen postojanjem njegovog privat¬ 
nog interesa, tj. kada on svojom odlukom ili drugim djelovanjem 
pogoduje sebi ili sebi bliskim osobama, društvenim skupinama i 
organizacijama, a nauštrb interesa javnosti ili osoba koje su mu 
dale povjerenje. Sukob interesa se odnosi na sukob između osobnog 
interesa na jednoj i javnog interesa na drugoj strani. Sukob interesa 
može dovesti do koruptivnog ponašanja, zloporabe položaja, zlopo¬ 
rabe povjerljivih informacija s ciljem ostvarivanja osobne koristi, i si. 
Iz tih razloga se zakonom posebno uređuje sukob interesa dužnosni¬ 
ka, državnih službenika, i si., a za neke dužnosti se određuje zabrana 
obavljanja profesionalne djelatnosti nespojivih s tom dužnošću. 

Kao osobe koje su u sukobu interesa obično se navode dužno¬ 
snici izvršne vlasti ili državni službenici koji su u prilici da na razne 
načine (dodjelom subvencija; dodjelom koncesija ; dodjelom ugovora 
o javnoj nabavi robe, radova i usluga: izradom urbanističkih planova, 
i si.) pogoduju poduzećima čiji su vlasnici ili dioničari. 

Važeći Zakon o javnoj nabavi detaljnije uređuje pitanje sukoba 
interesa u smislu istoga Zakona u kojem se mogu naći naručitelji, 
koji su obveznici primjene istoga Zakona i gospodarski subjekti (tvrt¬ 
ke, obrtnici, ustanove, i si.), kao natjecatelji odnosno ponuditelji u 
postupku javne nabave, prilikom sklapanja ugovora o javnoj nabavi. 
Navedeni institut reguliran je odredbama članaka 75. do 83. ZJN 
2016. Također, na pitanje sukoba interesa odnosi se i odredba članak 
254. stavka 1. točke 5. ZJN 2016. 

2. SUKOB INTERESA PREMA NOVIM DIREKTIVAMA 

EU O JAVNOJ NABAVI 

Nove direktive o javnoj nabavi Europskog parlamenta i Vije¬ 
ća, koje uređuju područje „klasične" javne nabave ( Direktiva br. 
2014/24/EU) i nabave subjekata koji djeluju u području vodnog gos¬ 
podarstva, energetskom i prometnom sektoru i sektoru poštanskih 

1 Ante Loboja voditelj je Službe za stručnu pomoć u Upravi za politiku javne nabave 
Ministarstva gospodarstva, poduzetništva i obrta. Stajališta navedena u ovom članku osob¬ 
na su stajališta autora i ne predstavljaju mišljenje institucije u kojoj je zaposlen. 


usluga ( Direktiva br. 2014/25/EU - sektorska direktiva), za razliku od 
prethodnih direktiva EU iz 2004. godine, donose odredbe o sukobu 
interesa prilikom sklapanja javnih ugovora odnosno ugovora o jav¬ 
noj nabavi. 

U uvodnom dijelu nove „klasične" direktive navodi se da bi javni 
naručitelji trebali koristiti sva sredstva koja su im na raspolaganju u 
okviru nacionalnog prava kako bi se spriječilo narušavanje postupaka 
javne nabave koje proizlazi iz sukoba interesa. To bi moglo uključivati 
postupke za utvrđivanje, sprječavanje i uklanjanje sukoba interesa 

Članak 24. nove „klasične" direktive i članak 42. nove sektorske 
direktive propisuju da svaka država članica treba osigurati da Javni 
naručitelji poduzmu prikladne mjere da učinkovito spriječe, prepo¬ 
znaju i uklone sukobe interesa koji proizlaze iz provedbe postupka 
nabave, kako bi se izbjeglo bilo kakvo narušavanje tržišnog natje¬ 
canja te se osiguralo jednako postupanje prema svim gospodarskim 
subjektima". 

Nadalje, istim člancima propisano je da „Koncept sukoba inte¬ 
resa obuhvaća barem one situacije kada članovi osoblja javnog na¬ 
ručitelja ili pružateli usluga službe nabave 1 koji djeluje u ime javnog 
naručitelja („javno ili privatno tijelo koje nudi pomoćne aktivnosti 
nabave na tržištu"), koji su uključeni u provedbu postupka nabave 
ili mogu utjecati na ishod tog postupka imaju, izravno ili neizravno, 
financijski, gospodarski ili bilo koji drugi osobni interes koji bi se mo¬ 
gao smatrati štetnim za njihovu nepristranost i neovisnost u okviru 
postupka nabave". 

3. SUKOB INTERESA PREMA ZAKONU O JAVNOJ 

NABAVI (Nar. nov. br. 90/11., 83/13., 143/13. I 

13/14.) 

Člankom 13. prethodnoga Zakona o javnoj nabavi bilo je reguli¬ 
rano pitanje sukoba interesa u smislu istoga Zakona. U tom smislu, 

2 Pružatelj usluga nabave je gospodarski subjekt koji nudi pomoćne aktivnosti nabave 
na tržištu a pomoćne aktivnosti nabave su aktivnosti koje obuhvaćaju pružanje podrške 
aktivnostima nabave, pogotovo u obliku: a. tehničke infrastrukture koja naručiteljima omo¬ 
gućuje dodjelu ugovora o javnoj nabavi ili sklapanje okvirnih sporazuma za radove, robu 
ili usluge, ili b. savjeta o pripremi ili provođenju postupaka javne nabave, ili c. pripreme i 
upravljanja postupcima javne nabave u ime i za račun određenog naručitelja (čl. 3. toč. 18. 
i 26. ZJN 2016.). 

